La Casa Verde és un apartament gran i còmode. Quan vam arribar estava en perfectes condicions, molt net. Hi ha aire condicionat a les dues habitacions i un ventilador al menjador. Al carrer del costat hi ha mercat diari de roba, fruita i verdures i això és molt pràctic perquè hi ha productes bons i de la zona. Al mateix carrer hi ha un bar "Toraldo" molt "de barri" per esmorzar-hi o fer-hi l'aperitivo a un bon preu.
L'únic que ens ha fallat (i és per desinformació nostra) és la ubicació. És al costat de l'estació i això és pràctic si vols anar fora de Nàpols o per agafar el metro, però és una zona amb un ambient una mica complicat a la tarda-vespre-nit. A l'estació de metro i tren de nit hi ha un ambient molt demacrat i l'apartament queda a una bona caminada del centre. L'apartament està molt bé, però té aquest punt a tenir en compte.